یمن کے بارے میں روسی موقف کا خیر مقدم

یمن کی نیشنل سالویشن کی حکومت نے یمن کے بارے میں روس کے موقف کا خیر مقدم کیا ہے۔

خبر کا کوڈ: 535

تاریخ: 28 February 2018 - 22:59

مقدس دفاع نیوز ایجنسی کی بین الاقوامی رپورٹر رپورٹ کے مطابق روس نے پیر اور منگل کی رات یمن کے تعلق سے برطانیہ کی ایران مخالف قرار داد کو ویٹو کر دیا تھا۔

یمن کی نیشنل سالویشن کی حکومت نے بدھ کو ایک بیان جاری کر کے یمن کے تعلق سے روس کے موقف کو ذمہ دارانہ قرار دیا ہے۔ یمن کی نیشنل سالویشن کی حکومت نے اعلان کیا ہے کہ روس نے برطانیہ کی مجوزہ قرارداد کو ویٹو کر کے خطے اور عرب اقوام کے خلاف سامراجی سازش پر عمل درآمد کو روک دیا ہے۔

یمن کی نیشنل سالویشن کی حکومت نے اعلان کیا ہے کہ یمن کے عوام امن پسند ہیں لیکن وہ اپنے اور ملک کے خلاف گھناؤنی سازشوں کو ناکام بنانے کے لئے جارحین کے مقابلے میں استقامت و پائیداری کے ساتھ ڈٹے رہیں گے۔

پیغام کا اختتام/